ਬਲਦੇਵ ਚਾਹਲ

ਬਲਦੇਵ ਚਾਹਲ ਭਾਰਤੀ ਪੰਜਾਬ ਦੇ ਬਠਿੰਡਾ ਖੇਤਰ ਦਾ ਇੱਕ ਪੰਜਾਬੀ ਕਵੀ ਸੀ। ਬਲਦੇਵ ਸਿੰਘ ਚਾਹਲ ਦਾ ਜਨਮ 27 ਜੁਲਾਈ,1935 ਨੂੰ ਮਾਨਸਾ ਜ਼ਿਲ੍ਹੇ ਦੇ ਪਿੰਡ ਮੱਤੀ ਵਿਖੇ ਸਰਦਾਰ ਗੁਰਬਖਸ਼ ਸਿੰਘ ਚਾਹਲ ਦੇ ਘਰ ਹੋਇਆ।  ਮੁੱਢਲੀ ਪੜ੍ਹਾਈ ਪਿੰਡ ਦੇ ਗੁਰਦੁਆਰਾ ਸਾਹਿਬ ਚੋਂ ਕਰਕੇ ਮੈਟਰਿਕ ਦੀ ਪ੍ਰੀਖਿਆ ਮਾਨਸਾ ਦੇ ਹਾਈ ਸਕੂਲ ਤੋਂ ਪਹਿਲੇ ਦਰਜੇ ਵਿੱਚ ਪਾਸ ਕੀਤੀ।  1954 ਵਿੱਚ ਫਰੀਦਕੋਟ ਤੋਂ ਐਫ ਸੀ ਈ ਅਤੇ ਜੇ ਬੀ ਟੀ ਕਰਨ ਉਪਰੰਤ ਆਪਣਾ ਅਧਿਆਪਕੀ ਜੀਵਨ ਮੱਤੀ ਦੇ ਨਾਲ ਦੇ ਪਿੰਡ ਅਲੀਸ਼ੇਰ ਖੁਰਦ ਤੋਂ ਸ਼ੁਰੂ ਕੀਤਾ।  ਅਧਿਆਪਕ ਜੀਵਨ ਦੌਰਾਨ ਐੱਮ ਏ ਪੰਜਾਬੀ ਅਤੇ ਐਮ ਐਡ ਦੀ ਡਿਗਰੀ ਹਾਸਲ ਕੀਤੀ। 1970-71 ਵਿੱਚ ਉਹਨਾਂ ਦੀ ਪੰਜਾਬੀ ਕਵਿਤਾ ਜੋਬਨ ਤੇ ਸੀ।  ਉਹਨਾਂ ਦੀਆਂ ਕਵਿਤਾਵਾਂ ਉਸ ਸਮੇਂ ਪੰਜ ਦਰਿਆ, ਪ੍ਰੀਤ ਲੜੀ, ਆਰਸੀ, ਨਵਾਂ ਜਮਾਨਾ ਤੇ ਸਿਰਜਣਾ ਆਦਿ ਮੈਗਜੀਨਾਂ ਵਿੱਚ ਛਪਦੀਆਂ ਰਹਿੰਦੀਆਂ ਸਨ।  ਰਾਮ ਸਰੂਪ ਅਣਖੀ, ਗੁਰਬਚਨ ਸਿੰਘ ਭੁੱਲਰ, ਪ੍ਰਕਾਸ਼ ਲਾਲ ਪ੍ਰੇਮ, ਓਮ ਪ੍ਰਕਾਸ਼ ਗਾਸੋ ਤੇ ਰਾਮ ਸਿੰਘ ਚਾਹਲ ਉਹਨਾਂ ਦੇ ਜਿਗਰੀ ਯਾਰ ਸਨ। 1970 ਵਿੱਚ ਉਹਨਾਂ ਦਾ ਪਹਿਲਾ ਕਾਵਿ ਸੰਗ੍ਰਹਿ 'ਚਿਣਗਾਂ ਤੇ ਲਾਟਾਂ' ਪ੍ਰਕਾਸ਼ਿਤ ਹੋਇਆ।  20 ਸਾਲ ਬਾਅਦ 1990 ਵਿੱਚ ਦੂਜਾ ਕਾਵਿ ਸੰਗ੍ਰਹਿ 'ਲਹੂ ਦੀ ਮਹਿਕ' ਛਪਿਆ।  ਉਨਾਂ ਦੀ ਸਮੁੱਚੀ ਕਵਿਤਾ ਪੂੰਜੀਵਾਦੀ ਅਤੇ ਸਰਮਾਏਦਾਰੀ ਰਾਜ ਪ੍ਰਬੰਧ ਦੇ ਖੋਖਲੇਪਣ ਉੱਪਰ ਵਿਅੰਗ ਕੱਸਦੀ ਹੈ ਅਤੇ ਮਿਹਨਤਕਸ਼ ਲੋਕਾਂ ਨੂੰ ਯੁੱਧ ਵਿੱਚ ਨੇਤਰਣ ਦੀ ਪ੍ਰੇਰਨਾ ਦਿੰਦੀ ਹੈ।  ਬਲਦੇਵ ਚਾਹਲ ਇੱਕ ਯੋਗ ਅਧਿਆਪਕ ਹੀ ਨਹੀਂ, ਸਗੋਂ ਕਰਮਚਾਰੀ ਲਹਿਰ ਦੇ ਆਗੂ ਵੀ ਸਨ।   ਜ਼ਿੰਦਗੀ ਦੇ ਅੰਤਲੇ ਪਲਾਂ ਵਿੱਚ ਉਹਨਾਂ ਨੇ ਡੈਪੂਟੇਸ਼ਨ ਐਜੂਕੇਸ਼ਨ ਵਿੱਚ ਸੁਪਰਵਾਈਜ਼ਰ ਦੇ ਫ਼ਰਜ਼ ਵੀ ਨਿਭਾਏ।  31 ਜੁਲਾਈ 1993 ਨੂੰ ਸਰਕਾਰੀ ਹਾਈ ਸਕੂਲ, ਮੱਤੀ ਤੋਂ ਸੇਵਾ ਮੁਕਤ ਹੋਏ। ਇਸ ਤੋਂ ਕੁਝ ਮਹੀਨੇ ਬਾਅਦ ਹੀ 1ਅਪ੍ਰੈਲ,1994 ਨੂੰ ਉਨਾਂ ਦੀ ਮੌਤ ਹੋ ਗਈ। 

ਪੁਸਤਕਾਂ
 ਚਿਣਗਾਂ ਤੇ ਲਾਟਾਂ(1970)
ਲਹੂ ਦੀ ਮਹਿਕhttps://opac.duls.du.ac.in/cgi-bin/koha/opac-search.pl?q=au:%22%E0%A8%9A%E0%A8%BE%E0%A8%B9%E0%A8%B2%2C%20%E0%A8%AC%E0%A8%B2%E0%A8%A6%E0%A9%87%E0%A8%B5%22(1990)

ਹਵਾਲੇ

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਕਵੀ